Br. 2019.

## Na osnovu Memoranduma o naučnoj saradnji između Ministarstva kulture i Nacionalnog istraživačkog savjeta Italije (CNR), i Završnog izvještaja Zajedničkog bilateralnog sporazuma Nacionalnog savjeta za istraživanje (CNR) i Ministarstva kulture br. 01-4500 od 17.12.2019. godine, Ministarstvo kulture donijelo je

## **O D L U K U**

## **o sufinansiranju zajedničkih projekata na polju konzervacije, restauracije i istraživanja Ministarstva kulture Crne Gore i Nacionalnog istraživačkog savjeta Italije za period 2020/2021**

Ministarstvo kulture i Nacionalni istraživački savjet iz Italije (CNR) finansiraće u 2020. godini 3 projekta kroz Program saradnje iz oblasti konzervacije, restauracije i istraživanja. Za finansiranje pojedinačnih projekata biće opredijeljeno po 20.000,00 eura, odnosno po 10.000,00 eura od strane Ministarstva i Nacionalnog istraživačkog savjeta.

Odabrani su sljedeći projekti:

1. Budućnost Duklje: stari rimski grad za kulturni i ekonomski razvoj Crne Gore (Lucia Alberti – Miloš Živanović);
2. Municipium S: Istorija kulturne integracije za projekat Eko muzeja (Francesca Colosi – Mile Baković);
3. Primjena LIBS, Raman, XRF i RTI tehnika na arheološkom lokalitetu Duklja i na predmete muzeja koje nasljeđuju Muzeji i galerije Podgorice (Simonetta Menchelli – Magdalena Radunović).

**O b r a z l o ž e nj e**

Ministarstvo kulture i Nacionalni istraživački savjet Italije (CNR) su 31. maja 2019. godine potpisali Memorandum o naučnoj saradnji, u cilju saradnje na zajedničkim projektima na polju konzervacije, restauracije i istraživanja. U skladu sa članom 2 Memoranduma, 1. jula 2019. godine upućen je poziv na konkurs za prijavu projekata koji će biti realizovani od strane mješovitih crnogorsko-italijanskih timova, koji će se finansirati u jednakim iznosima od strane oba potpisnika sporazuma.

Nakon isteka roka za prijave, komisije Ministarstva kulture i Nacionalnog istraživačkog savjeta Italije su 25. oktobra 2019. godine donijele prijedlog za finansiranje projekata koji su ispunili uslove postavljene konkursom.

Nakon usklađivanja, usvojen je Završni izvještaj Zajedničkog bilateralnog sporazuma Nacionalnog savjeta za istraživanje (CNR) i Ministarstva kulture.

U skladu sa tim pristupilo se donošenju ove odluke i objavljivanju rezultata konkursa.

**Aleksandar BOGDANOVIĆ**

**MINISTAR**